EkBass/fiwiki-20250220-pages-articles huggingface dataset:
Lumikotinga

Lumikotinga (Carpodectes nitidus) on Keski-Amerikassa elävä kotingoihin kuuluva varpuslintu. == Koko ja ulkonäkö == Kooltaan lumikotinga on noin 22 cm. Koiras on väritykseltään harmahtavan valkoinen. Naaraslumikotinga on vaalean harmaa ja rinta on valkeahko. Siivissä on naaralla myös hieman mustaa. Lumikotingan nokka on musta. Keltanokkakotinga (Carpodectes antoniae) muistuttaa lumikotingaa. mutta eroaa keltaisen nokkansa perusteella. == Elinympäristö ja pesiminen == Lumikotingaa tavataan Costa Ricassa, Hondurasissa, Nicaraguassa ja Panamassa. Lajin elinympäristöä ovat alankometsät ja metsien reunamat. Laji elää myös istutetuissa metsissä. Lumikotingat elävät yleensä alle 750 metrin korkeudella merenpinnasta. Pesänsä lumikotingat tekevät puuhun, yleensä oksanhankaan. Pesä on yksinkertainen alusta, joka on tehty kärhistä ja jäkälistä. Naaras munii yhden ison munan, jonka hautominen kestää 27 vuorokautta. == Lähteet == Luokka:Kotingat
HMS Carlisle (D67)

HMS Carlisle oli Britannian kuninkaallisen laivaston Carlisle-luokan (osa C-luokkaa) kevyt risteilijä, joka palveli toisessa maailmansodassa ilmatorjuntaristeilijänä. Alus valmistui liian myöhään osallistuakseen ensimmäiseen maailmansotaan. == Valmistus == Alus tilattiin Fairfield Shipbuilding and Engineering Companyltä, missä köli laskettiin 2. lokakuuta 1917. Alus laskettiin vesille 9. heinäkuuta 1918 ja otettiin palvelukseen 11. marraskuuta. Aluksella oli valmistuessa lentokonehangaari sillan alla, mutta se poistettiin 1920.Whitley s. 71 == Palvelus == Palvelukseen otettaessa alus liitettiin Harwichiin sijoitettuun 5. kevyt risteilijäviirikköön tehtävänään Englannin Kanaalin itäpään meriliikenteen valvonta. Alus siirrettiin 1. maaliskuuta 1919 Kiinan asemalle, mistä se palasi 1928 Britteinsaarille huollettavaksi. Palvelukseen palattuaan alus siirrettiin Afrikan asemalle 6. risteilijäviirikköön, kunnes HMS Neptune vapautti aluksen 16. maaliskuuta 1937. Aluksen palattua Englantiin se sijoitettiin reserviin.Whitley s. 73 Kesällä 1939 alus muutettiin ilmatorjuntaristeilijäksi, jolloin aluksen aseistukseksi vaihdettiin neljä kaksiputkista 4 tuuman Mk XIX -tykkiä, yksi neliputkinen QF 2 naulan Mk VII -ilmatorjuntatykki ja kaksi moniputkista 0.50" konekivääriä. Muutostyöt olivat toisen maailmansodan alkaessa edelleen kesken. Alus osallistui taisteluihin Norjan rannikolla, jolloin se upotti saksalaisen joukkojenkuljetusaluksen Nord Norgen. Elokuussa 1940 alus oli Punaisella merellä osallistuen Britannian Somalimaan puolustukseen. Alus oli mukana muun muassa Berberan evakuointiin, minkä jälkeen alus siirrettiin Välimerelle. Vuonna 1941 alukselle asennettiin kaksi yksiputkista 2 naulan ilmatorjuntatykkiä sekä tyypin 281 tutka. Vuotta myöhemmin alukselle asennettiin seitsemän yksiputkista 20 millimetrin ilmatorjuntatykkiä, jotka korvattiin marraskuussa viidellä kaksiputkisella 20 millimetrin tykillä. Samalla tutkavarustusta lisättiin tyyppien 271, 282 ja 285 tutkilla. Välimerellä alus osallistui Kreikan ja Kreetan taisteluihin, Maltan saattueisiin, Suezin suojaukseen ja Sisilian maihinnousuun. Lokakuussa 1943 se oli Adrianmerellä kahden hävittäjän kanssa. Osasto joutui Pireuksesta etelään Scarpanton kanavassa ilmahyökkäykseen, jossa Carlisle vaurioitui pahoin. HMS Rockwood hinasi vaurioituneen aluksen Aleksandriaan, missä vauriot tutkittiin. Aluksen korjausta pidettiin kannattamattomana ja se sijoitettiin satama- alukseksi sodan loppuun. Sodan loputtua alus luokiteltiin hylyksi. Huhtikuussa 1944 aluksen kaksiputkiset 20 millimetrin tykit modernisoitiin. Alus siirrettiin 5. huhtikuuta 1946 BISCOlle romutettavaksi ja romutettiin Aleksandriassa. ==Lähteet== * * * === Viitteet === Luokka:Kuninkaallisen laivaston Carlisle-luokan risteilijät Luokka:Fairfieldin valmistamat alukset Luokka:Yhdistyneen kuningaskunnan toisen maailmansodan risteilijät Luokka:Yhdistyneen kuningaskunnan ensimmäisen maailmansodan risteilijät
Christian Selin

Christian Selin (s. 16. tammikuuta 1976 Lohja) on suomalainen urheilutoimittaja ja entinen ammattilaistason maantiepyöräilijä. Selin toimii selostajana ja asiantuntija-kommentaattorina Eurosportilla. Hän on selostanut hiihtokilpailuja sekä ollut usein kommentoimassa isänsä Peter Selinin selostamilla pyöräilyn Ranskan ympäriajon etapeilla. Christian on ollut isänsä selostajaparina myös joissain yksipäiväisissä maantiepyöräilyn klassikkoajoissa sekä muissa ympäriajoissa. Kilpailutaustansa ansiosta Selinillä on vahva osaaminen pyöräilyn taktisesta puolesta. Hän on toiminut Eurosportilla selostajana vuodesta 2003 lähtien. Christian Selin on selostanut maastohiihtoa yhdessä Marjut Roligin kanssa. Selin selosti Urheilukanavalla joitakin yksittäisiä kotimaisia kisoja 2000-luvun alussa. Selin ajoi ammattilaisena Belgiassa eri talleissa vuosina 1997–2002, mutta ei saavuttanut lajin terävintä huippua. Hän ei osallistunut kertaakaan suureen ympäriajoon eli Giroon, Touriin tai Vueltaan. Hän voitti Suomen mestaruuden maantieajossa 2001, maantieaika-ajossa 1995 ja 2000, kortteliajossa 1996 sekä ratapyöräilyn joukkuetakaa-ajossa Jukka Heinikaisen kanssa 1996. Ratapyöräilyn Pohjoismaiden mestaruuskilpailussa hän kuului Suomen hopeajoukkueeseen joukkuetakaa-ajossa Helsingissä 1995. == Lähteet == Luokka:Suomalaiset urheiluselostajat Luokka:Suomalaiset maantiepyöräilijät Luokka:Vuonna 1976 syntyneet Luokka:Elävät henkilöt
Town-luokka (risteilijä)

Town-luokka oli Britannian kuninkaallisen laivaston kymmenen kevyen risteilijän muodostama alusluokka, joka voidaan jakaa kolmeen alaluokkaan: Southampton-luokka, Gloucester-luokka sekä Edinburgh-luokka. Alusten suunnittelussa otettiin huomioon Lontoon laivastosopimuksen asettamat rajat. Lontoon laivastosopimus määritti kevyen risteilijän pääaseiksi maksimissaan 6,1 tuumaa (155 millimetriä), jolloin kaikki merkittävät merivallat keskittyivät keveiden risteilijöiden rakentamiseen. Näiden alusten koko vastasi aiempia raskaita risteilijöitä, mutta aseistus oli runsaampi ja keveämpi. ==Southampton-luokka== Southampton-luokka oli alaluokista ensimmäinen. Toisinaan koko luokan nimenä käytetään Southampton-luokkaa ja kaksi muuta ovat muutettuja Southampton-luokkia. Luokka suunniteltiin alun perin vastineena Yhdysvaltain laivaston Brooklyn-luokan ja Japanin laivaston Mogami-luokan aluksille.Whitley, M. J. s. 105 ==Gloucester-luokka== Suurimpana erona edeltäneeseen Southampton-luokkaan oli uudelleen suunnitellut kansirakenteet ja paksumpi panssarointi tykkitorneissa. ==Edinburgh-luokka== Edinburgh-luokan alukset kuuluivat vuoden 1936 laivasto-ohjelmaan. Ne olivat etriä pidempiä kuin edeltäjänsä, jotta alusten raskaampi aseistus olisi ollut mahdollinen. Aluksille asennettiin 16 kuuden tuuman (152 mm) tykkiä neljään neljätykkiseen Mk XXIII torniin. Valmistuksessa aiheutuneiden ongelmien vuoksi alusten aseistus kuitenkin palautettiin kolmiputkisiin torneihin kuten aiemmissakin luokissa.Whitley, M. J. s. 110-111 Aseistusta kuitenkin lisättiin neljällä 4 tuuman (102 mm) ja kahdeksalla 2 naulan (40 mm) ilmatorjuntatykillä. Myös alusten panssarointia vahvistettiin.Whitley, M. J. s. 110 ==Lähteet== * * === Viitteet === *
Interfax

Interfax () on venäläinen uutistoimisto. Se on perustettu 1989 ja oli ensimmäinen muun kuin valtion omistama uutistoimisto Neuvostoliitossa. Interfaxin kotipaikka on Moskova. Yhtiön lehdistötiedotteen mukaan se oli - ulkopuoliseen tutkimustietoon pohjautuen - vuoden 2014 alkupuoliskolla siteeratuin venäläinen pääuutistoimisto johtavissa venäläisissä ja kansainvälisissä joukkotiedotusvälineissä. Interfaxin toiminnan painopiste on Venäjän, Kiinan ja kehittyvien Euraasian maiden uutisissa. Uutistoimisto toimittaa asiakkalleen uutisvirran lisäksi erilaisia analyyseja venäjän, ukrainan, valkovenäjän, azerin, englannin ja saksan kielillä. == Uutistoimiston alueelliset toimitukset== Interfaxilla on Moskovan lisäksi toimitukset Kiovassa, Minskissä, Bakussa, Lontoossa, New Yorkissa, Frankfurt am Mainissa, Hongkongissa, Denverissä, Budapestissä, Prahassa ja Varsovassa. Interfaxin eri toimitusten uutisointi saattaa poiketa toisistaan. Esimerkiksi Interfaxin Ukrainan toimitus (interfax.com.ua) on uutisoinut Venäjän toimia Krimillä alueen laittomana miehityksenä. Interfaksin Ukrainan toimitus irtisanoutui julkisesti Interfaxin Moskovan pääuutisvirrasta tässä asiassa. Myös Venäjän sotajoukkojen toimista Itä-Ukrainassa toimivista Intefaxin Ukrainan toimitus on kertonut avoimemmin.http://en.interfax.com.ua/news/general/220464.htmlhttp://en.interfax.com.ua/news/general/220521.html Venäjällä on maan Ukrainan sotatoimien aikana kiristetty entisestään jo 2010-luvulla aiemmin valtionjohdon toimin supistettua ilmaisu- ja lehdistövapautta. Tämä vaikuttaa uutistoimintaan Venäjällä. ==Katso myös== * Rossija segodnja, () venäläinen uutistoimisto, suoraan presidentinhallinnon ohjauksessa, saa budjettitukea, käyttää edeltäjänsä RIA Novosti -brändiä * Itar-Tass, toinen valtiollinen venäläinen uutistoimisto, saa budjettitukea ==Lähteet== ==Aiheesta muualla== Luokka:Uutistoimistot Luokka:Venäläiset viestimet
Komodaalisuus

Komodaalisuus () on termi, jonka Euroopan komissio esitteli ja otti käyttöön vuonna 2006 eurooppalaisessa liikennepolitiikassa. Termin avulla määritellään eri kuljetusmuotojen ja niiden yhdistelmien kokonaisvaltaisuus. Euroopan komission mukaan komodaalisuus viittaa "eri kuljetusmuotojen käyttämiseen sekä itsenäisesti että yhdisteltyinä", jotta voitaisiin saavuttaa "resurssien optimaalinen ja kestävän kehityksen mukainen hyödyntäminen". Määritelmän on tarkoitus olla uudenlainen lähestymistapa eurooppalaiseen liikennepolitiikkaan. Lähestymisessä ei pyritä, kuten vuoden 2001 valkoisessa kirjassa, asettamaan eri kuljetusmuotoja vastakkain, toisin sanoen asettamaan maantiekuljetuksia vaihtoehtojaan vasten, vaan mieluumminkin pyritään löytämään optimaalinen tapa hyödyntää vaihtoehtoisia kuljetusmuotoja ja niiden yhdistelmiä kokonaisuutena. Luokka:Euroopan komissio Luokka:Liikenne
Jussi Mäkilä

Jussi Mäkilä (s. 10. syyskuuta 1974) on suomalainen pyöräsuunnistaja ja maailmanmestari. Hän edusti Espoon Suuntaa. Pyöräsuunnistuksen ensimmäisissä maailmanmestaruuskilpailuissa 2002 Mäkilä voitti pitkältä matkalta kultaa ja viestissä pronssia. Vuosina 2004, 2005 ja 2006 hän voitti MM-viestikultaa. Pyöräsuunnistuksen maailmancupissa hän sijoittui toiseksi 2001 ja 2003. ==Lähteet== Luokka:Suomalaiset pyöräsuunnistajat Luokka:Vuonna 1974 syntyneet Luokka:Elävät henkilöt
F. F. Brummer

Frans Ferdinand (F. F.) Brummer (25. tammikuuta 1847 Jyväskylän pitäjä – 24. lokakuuta 1893 Tampere) oli suomalainen runoilija ja kääntäjä. Hän käytti myös nimimerkkiä -r-r. == Teoksia == * Runoelmia 1, sepitellyt -r-r. Helminen, Jyväskylä 1878 * Runoelmia 2, sepitellyt -r-r. Bonsdorf, Jyväskylä 1882 == Käännöksiä == * August Blanche: Lemmen näyttelijätär : romantillinen kuvaelma, suomentanut -r-r. Lang, Tampere 1884 * August Blanche: Tyttö Kaupunginkartanossa : kertomus, kolmannesta painoksesta suomentanut -r-r. Lang, Tampere 1884 * Gustav Freytag: Ingo, romaani, suomentanut -r-r. Hagelberg, Tampere 1885 * Mathilda Langlet: Perheenemännille kaupungissa ja maalla : täydellinen käsikirja perhetalouden kaikilla aloilla, vihot 1–4. J. F. Olán, Tampere 1885, näköispainokset Art House, Helsinki 1991, 2000 * Jean Frédéric Lobstein: Silmäyksiä ihmissydämeen : viisitoista tutkistelemusta. Hagelberg, Tampere 1885 * Magdalena Rudenschöld : historiallinen kertoelma Kustaa II:n ja herttuahallitsijan ajoilta, kirjoittanut Sylvia; suomentanut -r-r. Hagelberg, Tampere 1886 * Herman Klencke: Äiti tyttäriensä ja poikiensa kasvattajana ruumiilliseen ja siveelliseen terveyteen näiden ensimmäisistä ikävuosista kypsymiseen asti : käytännöllinen kirja naisille, osat 1–2; J. K-e’n tekemän ruotsinnoksen toisesta, osaksi meidän oloihimme sovitellusta painoksesta suomentanut F. F. Brummer. Hagelberg, Tampere 1887 * Mayne Reid: Tiikerien pyydystäjä, suomentanut -r-r. Hagelberg, Tampere 1889 * Herman Klencke: Neitsyt : ruumiin ja sielun terveysoppi täysikasvuisen tytön itsehoidossa sekä itsekasvatuksessa. Hagelberg, Tampere 1890 * Uusi helppohintainen keittiökirja meikäläisten keittiötä varten : neuvoja leipomiseen, hillonkeittämiseen y.m. ja syötävien sienien valmistamiseen, kirjoittanut A. H. ; suomentanut F. F. Brummer. J. F. Olán, Tampere 1891 * Mayne Reid: Valkonen hevonen : seikkailuja Mejikossa. Hagelberg, Tampere 1891 == Lähteet == * Suomen kirjailijat-tietokanta == Aiheesta muualla == * Project Gutenberg: F. F. Brummerin Runoelmia 1–2 Luokka:Suomalaiset runoilijat Luokka:Suomentajat Luokka:Vuonna 1847 syntyneet Luokka:Vuonna 1893 kuolleet
Heikki Selin

Heikki Selin tai Seliini (1824 Tuulos – 13. helmikuuta 1882 Tuulos) oli suomalainen kiertokoulunopettaja ja kirjailija. Hän käytti myös nimimerkkejä Henrikk(i) Selin, H.S. ja H.S-n.Heikki Seliinistä hämäläisestä kansanrunoilijasta, Suomen Kuvalehti, 21.05.1932, nro 21, s. 10, Kansalliskirjaston digitaaliset aineistot Selin toimi koulumestarina Tuuloksessa. Hän kirjoitti nimimerkeillä Heikki Soimanen, Heikki Selkänen ja omalla nimellään Kanavaan, Maamiehen Ystävään ja Suomettareen. == Teoksia == * Kaksitoista kummallista satua. Hämeenlinna 1849, 2. painos 1862, 3. painos Söderström, Porvoo 1877, 4. painos Söderström 1881 * Rakastuneet Hämeessä, kaksinäytöksinen näytelmä. Julkaistu Suometar-lehdessä 12/1850 * Neitonen Hämeessä, kertomus. Julkaistu Suometar-lehdessä 13/1850 == Lähteet == * Suomen kirjailijat-tietokanta * Silva Kiuru: Ensimmäisten suomenkielisten näytelmien kieli. Virittäjä 105/2001 * O. A. Kallio : Uudempi Suomalainen kirjallisuus, edellinen osa. WSOY 1911 == Viitteet == Luokka:Suomalaiset kirjailijat Luokka:Vuonna 1824 syntyneet Luokka:Vuonna 1882 kuolleet
Varauskirja

Varauskirja oli vuosina 1811–1978 Suomessa käytössä ollut muutoksenhakijan hovioikeuteen tai korkeimpaan oikeuteen ennen määräajan päättymistä toimittama asiakirja, jossa hän osoitti syyn siihen, ettei ollut voinut toimittaa muutoksenhakukirjelmäänsä ajoissa. Muutoksenhakijan ylivoimainen este muutoksenhakukirjelmän ja valituksen kohteena olevan alemman oikeusasteen päätöksen toimittamisessa salli hänen anoa määräajan pidentämistä säilyttääkseen puhevaltansa. Ylemmän oikeusasteen harkinnasta riippui säilyttikö valittaja puhevaltansa.Iso tietosanakirja, Otava 1931–1939Uusi tietosanakirja, Tietosanakirja oy 1960–1966 Ilmoitetun esteen todistamiseen tarvittiin oikeusjuttua käsitelleen tuomarin, julkisen notaarin, papin, kruununpalvelijan tai paikkakunnalla asuvan hyvämaineisen henkilön antama asiakirja, jota kutsuttiin varaustodistukseksi. Jos muutoksenhaku viivästyi siksi, ettei alemman oikeusasteen pöytäkirja valmistunut ajoissa, varauskirjan liitteeksi tarvittiin asianomaisen tuomarin antama todistus. Varauskirjasta säädettiin 4. kesäkuuta 1817 annetulla keisarillisella kirjeellä, joka koski muutoksenhakua hovioikeudesta. Varauskirjan toimittamisesta keisarille (myöhemmin korkeimmalle oikeudelle) säädettiin 15. helmikuuta 1811 annetulla julistuksella. Keisarillinen kirje varauskirjoista kumottiin lailla oikeudenkäymiskaaren muuttamisesta, 661/1978, joka tuli voimaan vuoden 1979 alussa. ==Katso myös== * Nostoraha ==Lähteet== Luokka:Oikeushistoria Luokka:Prosessioikeus
Täysivaraisuus

Täysivaraisuus tarkoittaa, että henkilön varat riittävät kattamaan hänen tekemänsä sitoumukset. Ne voivat olla sitoumuksia yleensä, joitakin tiettyjä sitoumuksia tai tietyssä oikeudellisessa suhteessa syntyneitä varallisuusvaateita.Otavan iso tietosanakirja, Otava 1960–1965 Täysivaraisuustodistuksen oli aiemmin velvollinen antamaan maalla kunnanhallituksen puheenjohtaja, sosiaalilautakunta tai nimismies ja kaupungissa julkinen notaari.Uusi tietosanakirja, Tietosanakirja oy 1960–1966 Nykyisin täysivaraisuustodistuksen antaa julkinen notaari 20 euron maksua vastaan.Asetus 1273/2007Laki julkisesta notaarista, 287/1960, 4 § ==Lähteet== Luokka:Oikeustiede
Kustaa Adolf Saxbäck

Gustaf (Kustaa) Adolf Saxbäck (18. syyskuuta 1805 Kuhmalahti – 12. heinäkuuta 1877 Leppävirta) oli suomalainen pappi ja runoilija. Tiedot ylioppilasmatrikkelista, Suomen-kirjailijat tietokannassa Saxbäckin syntymäpäivä on 25. syyskuuta Saxbäckin vanhemmat olivat Sahalahden pitäjänräätäli Erik Johan Saxbäck ja Maria Elisabet Pihl. Hän kävi Hämeenlinnan triviaalikoulua ja pääsi ylioppilaaksi Turussa 1825. Saxbäck vihittiin papiksi 1828. Hän oli Paimion kirkkoherran apulaisena 1828-1831, Marttilan pitäjänapulaisena 1831–1832 ja Hattulan kappalaisena 1832–1840. Saxbäck toimi sitten kirkkoherrana Hailuodossa 1840–1857, Hyrynsalmella 1857–1868 ja viimeksi Leppävirralla 1868–1877. Saxbäck oli myös valtiopäivämiehenä valtiopäivillä 1863. == Teoksia == * Suomalainen virsikirja : parannusten ja ojennusten kokeilla esitelty. Tekijä, Kuopio 1871 == Lähteet == * Suomen kirjailijat-tietokanta * ===Viitteet=== Luokka:Suomalaiset runoilijat Luokka:Suomen evankelis-luterilaisen kirkon papit Luokka: Suomen suuriruhtinaskunnan pappissäädyn valtiopäivämiehet Luokka:Vuonna 1805 syntyneet Luokka:Vuonna 1877 kuolleet
Albanian työn puolue

Albanian työn puolue ( eli PPSh) oli Albanian ainoa laillinen poliittinen puolue kommunistivallan aikana vuosina 1946–1991. Se perustettiin 8. marraskuuta 1941 nimellä Albanian kommunistinen puolue (Partia Komuniste e Shqipërisë). Puolueen nimi muutettiin vuonna 1948Partia e Punës e Shqipërisë. Ten Years of the Albanian Party of Labour (1941–1951). PDF. Viitattu 12.7.2017.. Albanian työn puolueen ideologia oli revisionismin vastainen marxismi-leninismi. Albanian ja Neuvostoliiton välirikon jälkeen PPSh oli poliittisesti lähellä Kiinan kommunistista puoluetta (ks. maolaisuus). Puolueen rakenne perustui demokraattisen sentralismin järjestöperiaatteeseen. Pääsihteerinä toimi puolueen perustamisesta lähtien Enver Hoxha. Albanian vuonna 1976 hyväksytty perustuslaki määritteli puolueen "valtion ja yhteiskunnan johtavaksi poliittiseksi voimaksi". PPSh:n sääntöjen mukaan sen ylin päättävä elin oli puoluekokous, joka kokoontui joka viides vuosi muutaman päivän ajaksi. Puoluekokouksen edustajat valittiin paikallis- ja aluetasolla pidetyissä kokouksissa. Puoluekokous käsitteli ja hyväksyi keskuskomitean toimittamat raportit, keskusteli puolueen politiikasta ja valitsi keskuskomitean jäsenet. Keskuskomitea oli puoluehierarkian toiseksi tärkein taso. Se koostui etupäässä hallituksen tärkeimmistä virkamiehistä sekä sivistyneistön merkittävistä jäsenistä. Keskuskomitea johti puolueen toimintaa puoluekokouksien välillä ja kokoontui noin kolme kertaa vuodessa. Neuvostoliiton tavoin keskuskomitea valitsi puolueen politbyroon ja sihteeristön. Viikoittain kokoontunut politbyroo, joka koostui lähinnä hallituksen tärkeimmistä ministereistä ja keskuskomitean sihteereistä, oli puolueen tärkein hallinnollinen ja päättävä elin. Yleensä keskuskomitea hyväksyi politbyroon raportit ja sen tekemät päätökset. Sihteeristö vastasi politbyroon päätösten toteuttamisesta sekä puolueen ja hallituksen työntekijöiden valitsemisesta. Vuonna 1991 Albanian työn puolueesta tuli sosiaalidemokraattinen Albanian sosialistinen puolue, joka on nykyään maan tärkein oppositiopuolue. Pieni vähemmistöryhmä perusti Hysni Milloshin johdolla uuden Albanian kommunistisen puolueen. ==Lähteet== Luokka:Albanian puolueet Luokka:Kommunistiset puolueet
Kainulainen

Kainulainen on suomenkielinen sukunimi. Tunnettuja suomalaisia nimenkantajia ovat: * Anni Kainulainen (s. 1992), maastohiihtäjä * Elli-Noora Kainulainen (s. 2000), jalkapalloilija * Hannele Kainulainen (s. 1950), näyttelijä * Harri Kainulainen (s. 1996), jääkiekkoilija * Heikki Kainulainen (1917–2005), maanviljelijä ja kansanedustaja * Heikki Kainulainen (s. 1936), yhdistetyn hiihtäjä ja pesäpalloilija * Hilja Kainulainen (Hilja Gestrin, 1882–1963), arkkitehti * Iivari Kainulainen (1874–1945), laulaja ja näyttelijä * Jari Kainulainen (s. 1970), basisti * Jenny Kainulainen (Jenny Heinekamp, s. 1980), esteratsastaja ja valmentaja * Juha Kainulainen (1940–2015), kenraaliluutnantti * Juhana Kainulainen (1788–1847), runonlaulaja ja tietäjä * Justus Kainulainen (s. 1999), salibandyn pelaaja * Kimmo Kainulainen (s. 1962), fyysikko ja kosmologian professori * Kirsi Kainulainen (s. 1985), ratamoottoripyöräilijä * Markus Kainulainen (1922–2017), poliitikko * Martti Kainulainen (1927–2000), näyttelijä, kirjailija, ohjaaja ja teatterinjohtaja * Paavo Kainulainen (1924–1982), toimittaja ja kirjailija * Pauliina Kainulainen (s. 1968), pappi, tutkija, tietokirjailija ja kansalaisaktivisti * Pekka Kainulainen (s. 1956), kuvataiteilija ja laulunsanoittaja * Rasmus Kainulainen (s. 1997), salibandyn pelaaja, Justus Kainulaisen veli * Ruupert Kainulainen (1886–1962), näytelmäkirjailija, Iivari Kainulaisen veli * Siru Kainulainen (s. 1966), kirjallisuudentutkija * Tero Kainulainen, urheilutoimittaja ja -selostaja * Tommi Kainulainen (s. 1974), jalkapalloilija * Tommi Kainulainen (s. 1979), näyttelijä, teatteriohjaaja, näytelmäkirjailija ja dramaturgi * Viljo Kainulainen (1894–1936), suomalais-neuvostoliittolainen toimittaja. ==Katso myös== * Kainulaiset
Freida Pinto

Freida Selena Pinto (s. 18. lokakuuta 1984 Bombay) on intialainen näyttelijä. Hän nousi kansainväliseen maineeseen Latikan roolista Oscar-palkitussa elokuvassa Slummien miljonääri vuodelta 2008. Pinto syntyi Mangaloren katolilaiseen perheeseen Bombayssa. Hän opiskeli Carmel of St. Joseph Schoolissa ja St. Xavier’s Collegessa Mumbaissa. Pinto aloitti uransa mallina. Hänen ensimmäinen elokuvansa oli Slummien miljonääri, joka sai ensi-iltansa 12. marraskuuta 2008. Hänen seuraava elokuvansa oli Woody Allenin ohjaama You Will Meet a Tall Dark Stranger, jonka jälkeen hän näytteli nimiroolia elokuvassa Miral. Hän näytteli menestyselokuvassa Apinoiden planeetan synty vuonna 2011. Freida Pintosta tuli kosmetiikkayritys L’Oréalin mainoskasvo toukokuussa 2009. Hän on myös ollut People-lehden kauneimpien ihmisten listalla. Freida Pinto seurusteli Slummien miljonääri -elokuvan kanssanäyttelijänsä englantilaisen Dev Patelin kanssa. Parin tiet erkanivat vuoden 2014 lopussa. == Filmografia == Vuosi Elokuva Rooli Muuta 2008 Slummien miljonääri Latika Parhaan näyttelijäkokoonpanon SAG-palkinto Parhaan läpimurron tehneen esiintyjän palkinto Palm Springsin elokuvajuhlilla 2010 You Will Meet a Tall Dark Stranger Dia 2010 Miral Miral 2011 Apinoiden planeetan synty Caroline 2011 Immortals Phaedra 2011 Day of the Falcon Prinsessa Leyla 2011 Trishna Trishna 2014 Desert Dancer Elaheh 2015 Knight of Cups Helen Unity Kertoja Dokumentti Blunt Force Trauma Colt Black Knight Decoded Ahna Lyhytelokuva 2016 Two Bellmen Two Leila Patel Lyhytelokuva Past Forward Nainen #2 Lyhytelokuva 2017 Yamasong: March of the Hollows Geta (ääni) Animaatioelokuva 2018 Love Sonia Rashmi Mowgli Messua 2019 Only Eva 2020 Love Wedding Repeat Amanda Hillbilly Elegy Usha Vance 2021 Needle in a Timestack == Lähteet == == Aiheesta muualla == * * * Luokka:Intialaiset näyttelijät Luokka:Intialaiset mallit Luokka:Vuonna 1984 syntyneet Luokka:Elävät henkilöt
Alec Rowley

Alec Rowley (13. maaliskuuta 1892 – 11. tammikuuta 1958) oli brittiläinen säveltäjä. Hän sävelsi runsaasti piano- ja urkumusiikkia. Hänen muuhun tuotantoonsa kuuluu muun muassa lauluja ja kaksi pianokonserttoa. Teokset ovat usein lyhyitä ja ytimekkäitä. Rowley työskenteli Lontoon Royal Academy of Musicissa ja Cambridgen Trinity Collegessa. Hän julkaisi myös musiikkikirjallisuutta. == Aiheesta muualla == * Säveltäjä Naxoksen sivuilla * English Composers for Amateurs: No. 1 – Alec Rowley Luokka:Brittiläiset säveltäjät Luokka:Brittiläiset musiikkikirjailijat Luokka:Vuonna 1892 syntyneet Luokka:Vuonna 1958 kuolleet
Marianne Andersen

Marianne Andersen (s. 26. maaliskuuta 1980) on norjalainen suunnistaja ja maailmanmestari. Hän edustaa norjalaista Fredrikstad SK:ta. Suunnistuksen MM- kilpailuissa Andersen on voittanut yhden MM-kullan, yhdeksän MM-hopeaa ja viisi MM-pronssia. Suunnistuksen maailmancupissa hän tuli toiseksi vuonna 2006. Hän on kerran voittanut maailmancupin osakilpailun Auvergnessa Ranskassa keskimatkalla vuonna 2006. Andersen on myös voittanut kolme EM-hopeaa. Andersen voitti Tiomilan Nydalens SK:n joukkueessa 2006. Venlojen viestin voittaneessa Fredrikstad SK:n joukkueessa hän oli vuonna 2019. == Lähteet == == Aiheesta muualla == * Marianne Andersenin kotisivut Luokka:Norjalaiset suunnistajat Luokka:Vuonna 1980 syntyneet Luokka:Elävät henkilöt
Ivan Rybkin

Ivan Petrovitš Rybkin (s. 5. tammikuuta 1946) on venäläinen poliitikko, joka toimi duuman puhemiehenä vuosina 1994–1996 ja kansallisen turvallisuusneuvoston sihteerinä 1996–1998. Hän edusti tuolloin Venäjän agraaripuoluetta. Venäjän turvallisuusneuvoston sihteerinä Rybkin oli neuvottelemassa rauhaa Tšetšeniaan. ==Ehdokkuus vuoden 2004 presidentinvaaleissa== Rybkin oli ehdolla Venäjän vuoden 2004 presidentinvaaleissa. Kampanjassaan hän syytti istuvaa presidenttiä Vladimir Putinia muun muassa Tšetšenian sodasta, perustuslain rikkomisesta ja ihmisten pelottelusta. Rybkin väitti Rossija-pankin johtajaa Juri Kovaltšukia Putinin ”mustan kassan” hoitajaksi. Kesken vaalikampanjansa Rybkin katosi oltuaan kävelyllä vaimonsa kanssa Moskovan keskustassa Arbatin kävelykadulla 5. helmikuuta 2004. Vain päivää ennen katoamistaan Rybkin oli syyttänyt Putinia osallisuudesta vuoden 1999 Moskovan kerrostaloräjäytyksiinPolitkovskaya, Anna (2007) A Russian Diary: A Journalist's Final Account of Life, Corruption, and Death in Putin's Russia. Rybkin löydettiin viisi päivää myöhemmin Ukrainan pääkaupungista Kiovasta, missä hän naisten aurinkolasit kasvoillaan mutisi haastattelijoille jotain sekavaa. Rybkinin tunteneet ihmiset eivät olleet uskoa näkemäänsä ja kuulemaansa. Rybkin kertoi saaneensa yhteydenoton ihmisoikeusaktivilta, joka sanoi järjestävänsä hänelle tapaamisen tšetšeenijohtaja Aslan Mashadovin kanssa Kiovassa. Kertomansa mukaan Rybkin oli matkustanut junalla Kiovaan, jossa hänet vietiin asuntoon ja hänelle tarjoiltiin siellä teetä ja voileipiä. Hän heräsi toisesta asunnosta neljä päivää myöhemmin, jolloin hänelle näytettiin hänestä kuvattu häpäisyvideo. Rybkinin katoamista pidettiin julkisuustemppuna tai hänen uskottiin joutuneen ryyppyputkeen.http://www.guardian.co.uk/world/2004/feb/14/russia.jonathansteele http://edition.cnn.com/2004/WORLD/europe/02/11/russia.rybkin.feature.reut/index.html Eräiden teorioiden mukaan Rybkin oli huumattu ja siepattu Kiovaan epäselvissä olosuhteissa. Vierailtuaan Lontoossa Rybkin ilmoitti vetäytyvänsä ”farssina” pitämistään vaaleista ja että hän ei halunnut enää ”paeta kuin jänis presidentin höyrykoneen edessä”. == Lähteet == Luokka:Venäläiset poliitikot Luokka:Puhemiehet Luokka:Vuonna 1946 syntyneet Luokka:Elävät henkilöt
Gennadi Juškov

Gennadi Anatoljevitš Juškov (); 14. maaliskuuta 1932 – 20. toukokuuta 2009) oli komilainen kirjailija. Gennadi Juškov syntyi nykyisen Komin tasavallan Syktyvdinin piirin Krasnajan kylässä. Vuonna 1958 hän valmistui Maksim Gorkille nimetystä kirjallisuusinstituutista, työskenteli Komin kirjailijaliitossa ja Voivyv kodźuv -kirjallisuuslehden toimittajana. Vuosina 1978–1992 hän toimi Komin kirjailijaliiton hallituksen puheenjohtajana. Juškov tunnetaan kominkielisenä runoilijana, proosakirjailijana ja dramaturgina. Hänen ensimmäisen runonsa julkaistiin Voivyv kodźuv -lehdessä vuonna 1952. Vuonna 1959 ilmestyi ensimmäinen runokokoelma Medvoddźa śorni (”Ensimmäinen puhe”). Myöhempiä runokokoelmia ovat mm. Söstöm döröm (”Puhdas paita”, 1965), Śölöm petas (”Sydämen versoja”, 1967), Kyvburjas (”Runoja”, 1973). Komin draamateatterissa esitettyjä näytelmiä ovat Śiźimöd predśedaťeĺ (”Seitsemäs puheenjohtaja”, 1958), Makar Vaśka – śiktsa zon (”Maalaispoika Makar Vaska”, 1963), Kyśkö tai emöś (”Mistä lie ovat”, 1969). Yleisinhimillisiä arvoja ja komien kansanluonnetta kirjailija käsittelee romaaneissa Čugra (1981), Rödvuž pas (”Puumerkki”, 1988) ja Biva (”Tulusrauta”, 1999). Kirjailija on saanut Komin tasavallan Kuratov-valtionpalkinnon ja Neuvostoliiton kirjailijaliiton palkinnon. Vuonna 1991 hän sai Komin tasavallan kansankirjailijan arvonimen ja vuonna 2000 Venäjän federaation ansioituneen kulttuurityöntekijän nimityksen. Juškov asui Syktyvkarissa. ==Aiheesta muualla== * Gennadi Juškovin lyhyt elämäkerta , (komiksi) Luokka:Kominkieliset kirjailijat Luokka:Vuonna 1932 syntyneet Luokka:Vuonna 2009 kuolleet
Port of Miami

Port of Miami on rap-artisti Rick Rossin ensimmäinen studioalbumi, joka julkaistiin 8. elokuuta 2006. Albumin nimi tulee siitä, että Miami on kuin kokaiinilaivojen portti Yhdysvaltoihin. == Kappaleet == Kappale Push It sisältää samplen Scarface-elokuvan Push It to the Limit -kappaleesta. == Singlet == * "Hustlin'" (28. maaliskuuta 2006) * "Push It" (5. syyskuuta 2006) Luokka:Rick Rossin albumit Luokka:Vuoden 2006 esikoisalbumit
Gennadi Fjodorov

Gennadi Aleksandrovitš Fjodorov (); 18. elokuuta 1909 – 2. tammikuuta 1991) oli komilainen kirjailija. Gennadi Fjodorov syntyi nykyisen Komin tasavallan Troitsko-Petšorskin kylässä. Vuonna 1926 hän valmistui Ust-Kulomin toisen asteen koulusta, työskenteli lastenkodeissa ja Komin kirjakustantamossa. Vuonna 1940 hän suoritti Maksim Gorkille nimetyn kirjallisuusinstituutin kurssin, osallistui toiseen maailmansotaan ja työskenteli sen jälkeen Komin tiedekeskuksen tutkijana. Vuosina 1948–1959 ja 1964–1971 hän toimi Komin kirjailijaliiton johtajana. Fjodorovin ensimmäinen teos julkaistiin Ordym (”Polku”) -kirjallisuuslehdessä vuonna 1928. Ensimmäinen erillisenä kirjana julkaistu teos oli Zeĺĺa-niminen näytelmä vuonna 1931. Pienoisromaaneissa Śiktsa asyv (”Maaseudun aamu”, 1932), Kolhoznitsajas (”Kolhoosilaisnaiset”, 1936) ja Traktoristka Vasilisa (”Traktorinkuljettaja Vasilisa”, 1938) kirjailija kuvaa kollektivisoinnin aikaa Komin maaseudulla. Fjodorovin pääteokset ovat kansalaissodan sankarittaresta Domna Kalikovasta kertova romaani Kya petigön (”Aamun sarastaessa”, 1962) sekä runoilija Ivan Kuratovin elämästä kertovat romaanit Vostym (”Elosalama”, 1982), Čužan muśań ylyn (”Kaukana kotimaasta”, 1989) ja Ezyś śura kör (”Hopeasarvinen peura”, 1991). Kirjailija on saanut Komin tasavallan Kuratov-valtionpalkinnon ja Venäjän federaation ansioituneen kulttuurityöntekijän arvonimen. Vuonna 1984 hänet nimettiin Komin tasavallan kansankirjailijaksi. Fjodorov on haudattu Syktyvkariin. ==Aiheesta muualla== * Gennadi Fjodorovin lyhyt elämäkerta , (komiksi) Luokka:Kominkieliset kirjailijat Luokka:Vuonna 1909 syntyneet Luokka:Vuonna 1991 kuolleet
Zafar Gulijev

Zafar Gulijev (s. 17. kesäkuuta 1972 Ljuvaras, Lenkoranin piiri, Azerbaidžanin SNT, Neuvostoliitto) on venäläinen kreikkalais-roomalaisen tyylin painija, olympiamitalisti ja kolminkertainen Euroopan mestari. 157 senttimetrin mittainen Gulijev on kansallisuudeltaan azeri. Hän kilpaili nyt jo käytössä poistuneessa 48 kilogramman painoluokassa. Gulijev aloitti painiuransa Azerbaidžanin pääkaupungissa Bakussa ja voitti vuonna 1991 Neuvostoliiton mestaruuden, mutta muutti samana vuonna Uljanovskiin Venäjälle Anatoli Vinnikin valmennukseen. Gulijev lopetti uransa Atlantan olympialaisiin 1996, missä hän saavutti pronssimitalin, ja saattoi liikunnanopettajan koulutuksensa loppuun. ==Saavutuksia== * EM-kultaa: Istanbul 1993, Ateena 1994 ja Gudapest 1996. * EM-hopeaa 1995 Besançon * MM-hopeaa 1993 Tukholma * MM-pronssia 1995 Praha * olympiapronssia 1996 Atlanta ==Aiheesta muualla== * Zafar Gulijev FILA:n tietokannassa Luokka:Venäläiset kreikkalais-roomalaisen tyylin painijat Luokka:Venäläiset olympiamitalistit Luokka:Vuonna 1972 syntyneet Luokka:Elävät henkilöt
Vincebus Eruptum

Vincebus Eruptum on Blue Cheer -yhtyeen debyyttialbumi vuodelta 1968. Levyllä vallitsee julkaisuaikaansa nähden raskas ja psykedeelinen blues rock-soundi. Vincebus Eruptumia pidetään yhtenä varhaisimmista heavy metal -albumeista. Levyn tunnetuin kappale on coverversio Eddie Cochranin kappaleesta Summertime Blues. Vincebus Eruptum on toiminut vuosien saatossa innoittajana monille stoner rock ja doom metal -yhtyeille. == Kappaleet == # # # # # # Luokka:Vuoden 1968 esikoisalbumit Luokka:Blue Cheerin albumit ==Muusikot== * Dickie Peterson – laulu, basso * Leigh Stephens – kitara * Paul Whaley – rummut
Trilla

__NOTOC__ Trilla on rap -artisti Rick Rossin toinen studioalbumi. Albumi julkaistiin Yhdysvalloissa 11. maaliskuuta 2008. Albumi ylsi ensimmäisellä listaviikollaan Yhdysvaltojen Billboard 200 -listan kärkitilalle. == Kappaleet == # Kappale Tuottaja(t) Vieraileva(t) artisti(t) Time 1 Trilla Intro J.U.S.T.I.C.E. League 2:54 2 All I Have in This World (Japanese Denim) Mannie Fresh Mannie Fresh 4:02 3 The Boss J.R. Rotem T-Pain 3:45 4 Speedin’ The Runners R. Kelly 3:25 5 We Shinin’ Bink 3:56 6 Money Make Me Come Drumma Boy EbonyLove 3:31 7 DJ Khaled Interlude DJ Khaled DJ Khaled 1:29 8 This Is the Life Elvis "Blac Elvis" Williams Trey Songz 4:25 9 This Me DJ Toomp 3:47 10 Here I Am Drumma Boy Nelly & Avery Storm 3:29 11 Maybach Music J.U.S.T.I.C.E. League Jay-Z 4:08 12 Billionaire J.U.S.T.I.C.E. League 4:12 13 Luxury Tax J.U.S.T.I.C.E. League Lil Wayne, Trick Daddy & Young Jeezy 4:44 14 Reppin My City Jean "J Rock" Borges Triple C’s & Brisco 4:17 15 I’m Only Human DJ Nasty & LVM Rodney 3:38 16 Ridin’ Thru the Ghetto (iTunes bonus track) Los Vegaz Triple C’s & J Rock 5:03 17 Sunglasses (Special Edition Bonus Track) Los Vegaz Corey Hart 2:31 == Arvostelut == * Metacritic: 60/100Metacritic: Reviews for Thrilla by Rick Ross * Allmusic: Allmusic review * Entertainment Weekly: B+Entertainment Weekly: Album review * Pitchfork: 2.4/10Pitchfork: Album review == Lähteet == Luokka:Rick Rossin albumit Luokka:Vuoden 2007 albumit
Voivyv kodźuv

Voivyv kodźuv (, ”Pohjantähti”) on Syktyvkarissa Komin tasavallassa ilmestyvä kominkielinen kirjallisuus- ja kulttuurilehti. Lehti on perustettu vuonna 1926 nimellä Ordym (”Polku”). Vuonna 1931 se sai nimen Udarńik (”Iskuri”). Toisen maailmansodan aiheuttaman keskeytyksen jälkeen se alkoi ilmestyä uudelleen nykyisellä nimellä vuonna 1946. Kerran kuukaudessa ilmestyvän lehden julkaisijoina toimivat Komin tasavallan lehdistö- ja joukkotiedotusvälinevirasto sekä tasavallan kirjailijaliitto. Lehti julkaisee kominkielisiä runoja, proosaa ja näytelmiä, kirjallisuutta ja kulttuuria käsitteleviä artikkeleita sekä suomalais-ugrilaisten kirjailijoiden teosten käännöksiä. Vuonna 1971 lehden painos oli 5 000 kappaletta, nykyään alle tuhat. Päätoimittaja on Mihail Jelkin. ==Lähteet== Luokka:Komit Luokka:Venäläiset aikakauslehdet
Rise to Power

__NOTOC__ Rise to Power on rap-artisti Rick Rossin ensimmäinen kokoelma-albumi vuodelta 2007. Albumi ei sisällä yhtään kappaletta Rick Rossin aiemmalta Port of Miami -albumilta, vaan albumin kaikki kappaleet ovat peräisin niiltä ajoilta, kun Ross levytti Suave Hosille. Albumi debytoi Yhdysvalloissa Billboard 200 -listan sijalla 62. == Kappaleet == == Arvostelut == * RapReviews: 6/10RapReviews: Album review == Lähteet == Luokka:Vuoden 2007 kokoelma-albumit Luokka:Rick Rossin albumit
JC Jeans Company

JC Scandinavian Denim House (vuoteen 2012 asti Jeans & ClothesVaateketju JC:stä Jeans Company, Kaupan liitto 25.9.2012. Internet Archive, arkistoitu 1.4.2016. Viitattu 22.3.2020.) oli ruotsalainen vaateketju, jonka mallistossa oli laaja valikoima johtavia farkkumerkkejä sekä oman malliston yläosia. Ketju tunnettiin hintaan sisältyvästä lyhennyspalvelusta farkkujen ostajille. Oman Crocker-farkkumerkkinsä lisäksi JC myi myös muun muassa Dieselin, Levi’sin, Leen, Tiger of Swedenin ja Wranglerin farkkuja. Sekä JC Sverige AB että Suomessa toiminut JC Jeans & Clothes Oy asetettiin konkurssiin huhtikuussa 2019. Talousvaikeuksien lisäksi yhtiöiden omistajuus oli viime aikoina epäselvää. Seychelleille rekisteröidyn kiinalaisen Denim Islandin jälkeen omistajana esiintyivät Smart Perfect -niminen yritys ja Iliya Meric -niminen yksityishenkilö. ==Historiaa== Ensimmäinen JC-myymälä avattiin Ruotsin Helsingborgissa vuonna 1963 nimellä Junior CenterOm oss , JC. Viitattu 19.3.2016.. JC-myymälöitä oli Suomessa ja Ruotsissa vuonna 2012 yhteensä noin 120. Vuonna 2012 JC sulki 23 myymälää.Ruotsalaisketju JC sulkee Suomen- liikkeitään, Kauppalehti 27.6.2013. Viitattu 19.3.2016. JC:n omisti vuodesta 2006 ruotsalainen RNB Retail and Brands, joka myi sen vuonna 2013 kiinalaiselle Denim Island Groupille.Denim Island AB förvärvar JC, Lehdistötiedote 1.11.2013. Viitattu 19.3.2013. Suurin osa myymälöistä on Denim Island -konsernin omistuksessa, mutta osa myymälöistä Ruotsissa on myös franchisingilla toimivia. Kantonissa kotipaikkaansa pitävän Denim Islandin liikevaihto vuoden 2013 paikkeilla oli noin 380 miljoonaa Yhdysvaltain dollaria ja henkilöstömäärä 10 000\. Yhtiön muita vaatemerkkejä ovat muun muassa Better in Blue, Vigoss, Le Rock, Nit de Cru ja Cult of Individuality. Suomessa JC-ketju toimi yritysnimellä JC Jeans & Clothes Oy, joka asetettiin konkurssiin huhtikuun puolivälissä 2019.JC Jeans & Clothes Oy Yritys- ja yhteisötietojärjestelmä. Viitattu 21.3.2016. == Suomen myymälät huhtikuussa 2018== * Espoo (Sello) * Helsinki (Kamppi, Forum) * Kokkola (Chydenia) * Raisio (Mylly) * Tampere (Koskikeskus) * Vantaa (Jumbo, Myyrmanni)Myymälät, JC Finland. Viitattu 12.1.2017. ==Lähteet== ==Aiheesta muualla== *JCn kotisivu Luokka:Vaatemerkit Luokka:Vaateliikkeet Luokka:Ruotsalaiset kauppaketjut Luokka:Entiset ruotsalaiset yritykset Luokka:Farmarihousut
Ayaz Mütəllibov

Ayaz Niyazi oğlu Mütəllibov (, 12. toukokuuta 1938https://www.eng.kavkaz- uzel.eu/articles/368/ Baku, Azerbaidžanin SNT – 27. maaliskuuta 2022 Former President of Azerbaijan Ayaz Mutallibov died Baku, Azerbaidžan) oli viimeinen Azerbaidžanin sosialistisen neuvostotasavallan johtaja ja Azerbaidžanin ensimmäinen presidentti lokakuusta 1991 toukokuuhun 1992. Hän oli NKP:n keskuskomitean politbyroon jäsen kesäkuusta 1990 elokuuhun 1992. Mütəllibov valmistui 1962 Azerbaidžanin öljy- ja kaasuinstituutista. Mütəllibov oli vuodesta 1982 Azerbaidžanin SNT:n Gosplanin johtaja, pääministeri 1989–1990 ja vuodesta 1990 Azerbaidžanin SNT:n kommunistisen puolueen keskuskomitean ensimmäinen sihteeri. Toukokuussa 1990 parlamentti valitsi hänet neuvostotasavallan presidentiksi. 19\. elokuuta 1991 vieraillessaan Iranissa Mütəllibov antoi lausunnon, jossa hän näytti hyväksyvän hätätilakomitean toimet presidentti Mihail Gorbatšovia vastaan. Hätätilakomitean kaaduttua kun sen vallankaappausyritys epäonnistuttui, Mütəllibov hajotti Azerbaidžanin kommunistisen puolueen. Hänet valittiin kansanvaalilla presidentiksi 8. syyskuuta 1991, ja joulukuussa hän oli allekirjoittamassa IVYn perussopimusta. Maaliskuussa 1992 Azerbaidžanin armeijan kärsittyä tappioita Vuoristo- Karabahissa ja Kansanrintaman painostuksen alaisena Mütəllibov ilmoitti eroavansa, mutta toukokuussa hän vaati Korkeimmalta neuvostolta asemansa palauttamista ja vaalien peruuttamista. Tämän jälkeen Azerbaidžanin Kansanrintama toi pääkaupunkiin aseistettuja joukkoja ja otti sen haltuunsa, jolloin Korkein neuvosto peruutti päätöksen. Mütəllibovin kannattajat Azerbaidžanissa ovat perustaneet muun muassa "Kansan yhtenäisyys" -puolueen ja Sosiaalidemokraattisen puolueen, jotka eivät ei ole juuri saaneet kannatusta. Mütəllibov itse muutti Venäjälle, missä asui vuoteen 2012 asti. Hän palasi tuolloin Azerbaidžaniin ja ilmoitti samalla vetäytyvänsä politiikasta. Mütəllibov pystyi palaamaan, koska hieman aiemmin oli hyväksytty laki, joka antoi valtionpäämiehille syytesuojan virkakautena tehdyistä rikoksista. Presidentti Heydər Əliyev oli useaan kertaan yrittänyt 1990-luvulla saada Mütəllibovin tuomittavaksi Azerbaidžaniin. Häntä oli syytetty muun muassa maanpetoksesta Xocalın verilöylyn hoitamisesta sekä useasta vallankaappausyrityksestä. == Lähteet == Luokka:Azerbaidžanin presidentit Luokka:Azerbaidžanilaiset kommunistit Luokka:Neuvostoliittolaiset poliitikot Luokka:Vuonna 1938 syntyneet Luokka:Vuonna 2022 kuolleet
Telekom Baskets Bonn

Telekom Baskets Bonn on saksalainen koripalloseura. Joukkue ei ole koskaan voittanut mestaruuksia, jonka takia sitä nimitetään nimellä "ewiger Zweiter", ikuinen kakkonen. Joukkuetta sponsoroi Deutsche Telekom. ==Historia== Joukkueen juuret sijoittuvat kahteen joukkueeseen: vuonna 1970 perustettuun Godesberger TV:hen ja SC Fortuna Bonniin, joka perustettiin 1973. Godesberger TV nousi 1986 2. Bundesliigaan ja vuonna 1990 se nousi vielä Bundesliigaan. Seuraavana vuonna seura kuitenkin joutui tippumaan 2. Bundesliigaan ja pian alkoivat seuran rahaongelmat. 1992 Godesberg fuusioitui BG Bonn 92:n kanssa. 1993 seuraa ryhtyi tukemaan Deutsche Telekom. Heinäkuussa 1995 Telekom Baskets Bonn perustettiin. Vuonna 2008 joukkue muutti Hardtberghallesta nykyiseen kotihalliinsa, Telekom Domeen. == Joukkue == 2008-2009 Telekom Baskets 2008-2009 Telekom Baskets 2008-2009 Telekom Baskets 2008-2009 Telekom Baskets 2008-2009 Telekom Baskets 4 Earl Jerrod Rowland 5 Winsome Frazier 6 Johannes Strasser 7 Alex King 8 Moussa Diagne 9 John Bowler 10 Tim Clifford 11 Artur Kolodziejski 12 Vincent Yarbrough 13 Patrick Flomo 14 Matthias von Heydebrand 15 Brandon Bowman 16 Fabian Thülig 17 Jonas Wohlfarth-Bottermann 18 Kevin Lubanzadio 19 Ken Johnson ==Aiheesta muualla== *Virallinen kotisivu *Joukkue BBL:n sivuilla *Joukkue EuroChallengen sivuilla Luokka:Saksalaiset koripalloseurat Luokka:Bonnin urheilu Luokka:Vuonna 1995 perustetut urheiluseurat
The Game Plan

The Game Plan on vuonna 2007 ensi-iltansa saanut Walt Disney Picturesin koko perheen komediaelokuva. Andy Fickmanin ohjaaman elokuvan pääosaa esittää Dwayne ”The Rock” Johnson. == Tärkeimmät roolit == == Juoni == The Game Plan on tarina amerikkalaisen jalkapallon pelinrakentaja Joe Kingmanista (Johnson), joka on bostonilaisen joukkueensa kanssa mestaruusjahdissa. Naimaton Kingman elää todellista unelmaelämää, sillä hän on rikas, kuuluisa ja usein myös lukuisten juhlien keskipiste. Tämä unelma muuttaa kuitenkin muotoaan, sillä hän saa tietää olevansa kahdeksanvuotiaan Peyton-tytön (Madison Pettis) isä. Uransa tärkeimmällä hetkellä Kingmanin täytyy keksiä, miten hän pystyy sovittamaan yhteen juhlat, harjoitukset, deittailun, tyttären balettitunnit ja iltasadut. Yhtä vaikeaa tilanne on myös Joen agenttina toimivalle Stellalle (Kyra Sedgwick), sillä hänen kovan bisneskuorensa alta on turha etsiä äidillisiä vaistoja. ”Uudelle isälle” sattuvista hauskoista kömmähdyksistä huolimatta Joe huomaa, että elämässä on muutakin kuin raha ja tuhannet ihailijat – yksi pieni ja erityisen tärkeä ihailija riittää. == Lähteet == Luokka:Disneyn elokuvat Luokka:Yhdysvaltalaiset komediaelokuvat Luokka:Elokuvat amerikkalaisesta jalkapallosta Luokka:Vuoden 2007 yhdysvaltalaiset elokuvat
Deeper Than Rap

Deeper Than Rap on rap-artisti Rick Rossin kolmas studioalbumi. Albumi julkaistiin 21. huhtikuuta 2009. Albumin pääjulkaisijana toimi Rossin oma levy-yhtiö Maybach Music Group. Albumia ei ole enää lainkaan työstämässä Slip- n-Slide Records. == Kappaleet == == Listasijoitukset == ===Albumi=== Lista (2009) Sijoitus U.S. Billboard 200 1 U.S. Billboard Top R&B;/Hip-Hop Albums 1 U.S. Billboard Top Rap Albums 1 Billboard Top Canadian Albums 23 ===Singlet=== Vuosi Single Sijoitus US US R&B; US Rap 2009 "Magnificent"https://web.archive.org/web/20080908110412/http://www.billboard.com/bbcom/retrieve_chart_history.do?model.vnuArtistId=690440&model.vnuAlbumId;=1117688 62 7 5 2009 "Maybach Music 2" 92 56 — == Lähteet == Luokka:Rick Rossin albumit Luokka:Vuoden 2009 albumit
Nokia 2760

Nokia 2760 on matkapuhelinvalmistaja Nokian kehittämä ja toukokuussa 2007 julkaisema simpukkamallinen matkapuhelin. == Tietoja == === Yhteydet === Nokia 2760 on kaksitaajuuspuhelin, joka toimii Euroopassa, Lähi-idässä, Afrikassa ja Aasiassa käytössä olevilla GSM 900 ja 1 800 MHz (megahertsin) taajuusalueilla. Amerikassa oli myynnissä Amerikan versio, joka toimii kyseisen maanosan 850 ja 1 900 MHz taajuusalueilla. Puhelimessa on myös GPRS-yhteys ja WAP-selain, sekä Bluetooth 2.0 -tiedonsiirtotekniikka. === Mitat === Pituus × leveys × paksuus: 87 × 45 × 21 millimetriä, paino 81 grammaa. === Näytöt === ==== Päänäyttö ==== Päänäyttö eli kannen sisäpuolella oleva näyttö on 65 000 värin TFT-näyttö, jonka koko on 1,9 tuumaa ja resoluutio 128 × 160 pikseliä. ==== Kansinäyttö ==== Kansinäytöstä näkee saapuvan puhelun tiedot, joten kantta ei tarvitse välttämättä avata puhelun saapuessa. Yksivärisen näytön resoluutio on 96 × 68 pikseliä. === Kamera === Kameran resoluutio on VGA-tasoa eli 640 × 480. Siinä on myös videokuvaus (resoluutioltaan 128 × 96) sekä 4× zoom. === Ääniominaisuudet === 2760:ssa on 2,5 millimetrin audioliitäntä. Käytettävät soittoäänet ovat MP3-tyyppiä. === Virtalähde === Akku on Nokian mallia BL-4B, ja sen kapasiteetti on 700 milliampeerituntia. Puhelimen valmiusaika on noin 310 tuntia. === Muisti === Sisäistä tallennusmuistia on 11 megatavua (Mt) ja nimimuistiin mahtuu 1 000 numeroa. === Muita ominaisuuksia === Nokia 2760:ssa on sisäänrakennettu handsfree-kaiutin sekä mm. ääninauhuri, yksikkömuunnin, kalenteri ja laskin. Käyttöjärjestelmänä toimii Nokian oma Series 40. == Muuta == Vuonna 2010 Nokia 2760 oli Suomen käytetyin matkapuhelin. == Katso myös == * Luettelo Nokian tuotteista ==Lähteet== *GSMArena *Nokia 2760 Nokian sivuilla === Viitteet === == Aiheesta muualla == * Käyttöohjeet * Nokia 2760 - Tuki Luokka:Nokian matkapuhelimet Luokka:Vuoden 2007 matkapuhelimet
Vasili Molodtsov

Vasili Aleksandrovitš Molodtsov (, ; 13. tammikuuta 1886 – 31. elokuuta 1940) oli komilainen kielitieteilijä. Molodtsov syntyi Syktyvkarin lähellä sijaitsevassa Tentjukovon kylässä. Vuonna 1907 hän valmistui Totman opettajaseminaarista ja toimi sen jälkeen opettajana. Vuosina 1911–1913 hän opiskeli Pietarin opettajainstituutissa. Vuonna 1918 Molodtsov laati ns. Molodtsovin aakkoset, joita käytettiin komin kielen kirjoittamiseen vuodesta 1920 lähtien. Ensimmäinen tällä aakkostolla julkaistu kirja oli Molodtsovin laatima aapinen Lyd’d’yśny velödčan. 1920- ja 1930-luvuilla Molodtsov laati kominkielisiä oppikirjoja ja opetusohjelmia, osallistui kirjakielen normien kehittämiseen sekä toimi opettajaopiston opettajana. 1930-luvun alussa Molodtsovin aakkosto korvattiin latinalaisella kirjaimistolla, mutta siihen palattiin lyhyeksi aikaa vuosina 1936–1938. Vuonna 1938 Molodtsov pidätettiin syytettynä ”porvarillisesta nationalismista”. Hänet tuomittiin vankileirille, jossa hän kuoli vuonna 1940. == Aiheesta muualla == * Vasili Molodtsovia käsittelevä näyttely Komin kansallisarkiston sivustolla Luokka:Komilaiset henkilöt Luokka:Stalinin vainoissa kuolleet Luokka:Venäläiset kielitieteilijät Luokka:Vuonna 1886 syntyneet Luokka:Vuonna 1940 kuolleet
Laulutasku

Laulutasku (Oenanthe moesta) on pohjoisafrikkalainen kivitaskun sukulainen. == Tuntomerkit == Linnun pituus on noin 16 cm ja siipien kärkiväli 25–29 cm. Keväinen juhlapukuinen koiras on selästä, kurkusta, naamasta, siivistä ja pyrstökärjestä musta, vatsasta ja rinnasta valkoinen, päälaelta ja niskasta harmaa, sekä ala- ja yläperästä ja pyrstön tyvestä oranssi. Naaras on enimmäkseen hiekanruskea, pyrstön kärkiosa on yhtenäisen musta. == Esiintyminen == Laulutaskun nimialalaji moesta elää Pohjois-Afrikassa Mauritanian pohjoisrajalta aina Egyptiin lähelle Niilin suistoa. Levinneisyys ei ulotu kovinkaan pitkälle sisämaahan. Lähi-idässä elää alalaji brooksbanki laikuittain siellä täällä Jordaniassa, Syyriassa, Irakissa ja Saudi-Arabiassa. Lajin elinympäristön ala on 100 000–1 000 000 neliökilometriä. Laji on enimmäkseen paikkalintu, eikä sitä ei ole tavattu Suomessa. == Lisääntyminen == Laulutasku tekee pesänsä maakoloon tai rakennuksen onkaloon, usein vanhaan jyrsijän koloon, joskus jopa kaksi metriä pitkän käytävän perälle. Naaras munii neljä tai viisi munaa. Molemmat emot ruokkivat ja hoitavat poikasia. Pesii kahdesti, joskus kolmasti kesän aikana. Pesintä tunnetaan puutteellisesti. == Ravinto == Pääasiassa hyönteissyöjä, jolle kelpaavat myös muut selkärangattomat, toisinaan myös vihreät kasvinosat. == Lähteet == * Cramp, Stanley (päätoim.) 1988: Handbook of the Birds of Europe, the Middle East and North Africa, V. – Oxford University Press. Hongkong. ISBN 0-19-857508-4 === Viitteet === == Aiheesta muualla == * Kuvia (tomlindroos) Luokka:Kivitaskut